Source: https://e-justice.europa.eu/content_ordinary_courts-18-lt-hu.do?init=true&member=1
Timestamp: 2019-11-22 14:55:42
Document Index: 23430277

Matched Legal Cases: ['bíróság ', 'bíróság ', 'bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'bíróság ']

Európai igazságügyi portál - Igazságszolgáltatási rendszerek a tagállamokban
Rendes bíróságok - Litvánia
Ez az oldal a litvániai rendes bíróságokról nyújt tájékoztatást.
Rendes bíróságok – bevezetés
Litvániában 56 általános hatáskörű bíróság működik:
Litvánia Legfelsőbb Bírósága (Lietuvos Aukščiausiasis Teismas)
Litvánia Fellebbviteli Bírósága (Lietuvos apeliacinis teismas)
5 regionális bíróság (apygardos teismai)
49 körzeti bíróság (apylinkės teismai).
Litvánia Legfelsőbb Bírósága
Litvánia Legfelsőbb Bírósága az egyetlen semmítőszék (végső fórum) az általános hatáskörű bíróságok jogerős ítéleteinek, határozatainak, döntéseinek és végzéseinek felülvizsgálatára.
A bíróság egységes bírósági gyakorlatot alakított ki a jogszabályok és más jogi aktusok értelmezésére és alkalmazására.
Bővebb információkat a Legfelsőbb Bíróság internetes oldala közöl.
Litvánia Fellebbviteli Bírósága
A Fellebbviteli Bíróság a regionális bíróságok (mint elsőfokú bíróságok) ítéletei ellen biztosít jogorvoslati jogot. Tárgyalja még a külföldi vagy nemzetközi bíróságok, illetve külföldi vagy nemzetközi választottbíróságok határozatainak elismerésére és azoknak a Litván Köztársaságban való végrehajtására irányuló kérelmeket. Ellátja továbbá a jogszabályban hatáskörébe utalt más feladatokat.
A Fellebbviteli Bíróság elnöke szervezi és ellenőrzi – a jogszabályban előírt eljárásnak megfelelően – a körzeti bíróságok és bíráik tevékenységének igazgatási vonatkozásait.
Bővebb információkat a Fellebbviteli Bíróság internetes oldala közöl.
Regionális bíróságok
A regionális bíróságok elsőfokú bíróságok, amelyek a jogszabályban hatáskörükbe utalt büntető- és polgári ügyekben járnak el. Ezek a bíróságok tárgyalják a körzeti bíróságok ítéletei, határozatai, döntései és végzései ellen benyújtott fellebbezéseket.
A regionális bíróság elnöke szervezi és ellenőrzi – a jogszabályban előírt eljárásnak megfelelően – a körzeti bíróságok és bíráik tevékenységének igazgatási vonatkozásait.
Körzeti bíróságok
Elsőfokú bíróságként a körzeti bíróságok a következő ügytípusokban járnak el.
(jogszabályban hatáskörébe utalt) közigazgatási bűncselekmények
a jelzálogügyekkel foglalkozó bírák hatáskörébe utalt ügyek
határozatok és ítéletek végrehajtásával kapcsolatos ügyek.
A körzeti bírósági bírák – a jogszabályban hatáskörükbe utalt egyéb feladatok ellátása mellett – vizsgálóbíróként és végrehajtási bíróként is eljárnak.
Utolsó frissítés: 18/02/2019